ddrg/super_eurlex huggingface dataset:
Κανονισμός (ΕΚ) αριθ. 63/2004 της Επιτροπής

της 14ης Ιανουαρίου 2004

για την έκδοση πιστοποιητικών εξαγωγής του συστήματος A3 στον τομέα των οπωροκηπευτικών (πορτοκάλια)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 47/2003 της Επιτροπής(2), και ιδίως το άρθρο 35 παράγραφος 3 τρίτο εδάφιο,

Εκτιμώντας τα ακόλουθα:

(1) Ο κανονισμός (ΕΚ) αριθ. 1913/2003 της Επιτροπής(3) προκήρυξε τη διεξαγωγή διαγωνισμού για τον καθορισμό των ενδεικτικών ποσών επιστροφής και των ενδεικτικών ποσοτήτων για τις οποίες μπορούν να εκδοθούν πιστοποιητικά εξαγωγής του συστήματος A3.

(2) Σε συνάρτηση με τις προσφορές που έχουν υποβληθεί, πρέπει να καθοριστούν τα ανώτατα ποσά επιστροφής και τα ποσοστά χορήγησης των ποσοτήτων που αφορούν τις υποβληθείσες προσφορές στο επίπεδο των εν λόγω ανωτάτων ποσών.

(3) Για τα πορτοκάλια, το ανώτατο ποσό επιστροφής που είναι αναγκαίο για την χορήγηση των πιστοποιητικών μέχρι την ενδεικτική ποσότητα, εντός των ορίων των προαναφερθεισών ποσοτήτων, υπερβαίνει κατά μιάμιση φορά το ποσό της ενδεικτικής επιστροφής. Το ποσό πρέπει συνεπώς να καθοριστεί σύμφωνα με το άρθρο 4 παράγραφος 4 του κανονισμού (ΕΚ) αριθ. 1961/2001 της Επιτροπής, της 8ης Οκτωβρίου 2001, περί λεπτομερειών εφαρμογής του κανονισμού (ΕΚ) αριθ. 2200/96 του Συμβουλίου όσον αφορά τις επιστροφές κατά την εξαγωγή στον τομέα των οπωροκηπευτικών(4), όπως τροποποιήθηκε τελευταία από τον κανονισμό (ΕΚ) αριθ. 1176/20026(5).

(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τα πορτοκάλια, το ανώτατο ποσό επιστροφής και το ποσοστό χορήγησης που αφορούν το διαγωνισμό που προκηρύχθηκε από τον κανονισμό (ΕΚ) αριθ. 1913/2003, καθορίζονται στο παράρτημα.

Άρθρο 2

Ο παρών κανονισμός αρχίζει να ισχύει στις 15 Ιανουαρίου 2004.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Ιανουαρίου 2004.

Για την Επιτροπή

J. M. Silva Rodríguez

Γενικός Διευθυντής Γεωργίας

(1) ΕΕ L 297 της 21.11.1996, σ. 1.

(2) ΕΕ L 7 της 11.1.2002, σ. 64.

(3) ΕΕ L 283 της 31.10.2003, σ. 25.

(4) ΕΕ L 268 της 9.10.2001, σ. 8.

(5) ΕΕ L 170 της 29.6.2002, σ. 69.

ΠΑΡΑΡΤΗΜΑ

Χορήγηση πιστοποιητικών εξαγωγής του συστήματος A3 στον τομέα των οπωροκηπευτικών (πορτοκάλια)

>ΘΕΣΗ ΠΙΝΑΚΑ>
Κανονισμός (ΕΚ) αριθ. 66/2004 της Επιτροπής

της 15ης Ιανουαρίου 2004

για καθορισμό των κατ' αποκοπή τιμών κατά την εισαγωγή για τον καθορισμό της τιμής εισόδου ορισμένων οπωροκηπευτικών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3223/94 της Επιτροπής, της 21ης Δεκεμβρίου 1994, σχετικά με τις λεπτομέρειες εφαρμογής του καθεστώτος κατά την εισαγωγή οπωροκηπευτικών(1), όπως τροποποιήθηκε τελευταία από τον κανονισμό (EK) αριθ. 1947/2002(2), και ιδίως το άρθρο 4 παράγραφος 1,

Εκτιμώντας τα ακόλουθα:

(1) Ο κανονισμός (EK) αριθ. 3223/94, σε εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, προβλέπει τα κριτήρια για τον καθορισμό από την Επιτροπή των κατ' αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημά του.

(2) Σε εφαρμογή των προαναφερθέντων κριτηρίων, οι κατ' αποκοπή τιμές κατά την εισαγωγή πρέπει να καθοριστούν, όπως αναγράφονται στο παράρτημα του παρόντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κατ' αποκοπή τιμές κατά την εισαγωγή που αναφέρονται στο άρθρο 4 του κανονισμού (EK) αριθ. 3223/94 καθορίζονται όπως αναγράφονται στον πίνακα που εμφαίνεται στο παράρτημα.

Άρθρο 2

Ο παρών κανονισμός αρχίζει να ισχύει στις 16 Ιανουαρίου 2004.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Ιανουαρίου 2004.

Για την Επιτροπή

J. M. Silva Rodríguez

Γενικός Διευθυντής Γεωργίας

(1) ΕΕ L 337 της 24.12.1994, σ. 66.

(2) ΕΕ L 299 της 1.11.2002, σ. 17.

ΠΑΡΑΡΤΗΜΑ

του κανονισμού της Επιτροπής, της 15ης Ιανουαρίου 2004, για τον καθορισμό των κατ' αποκοπή τιμών κατά την εισαγωγή για τον καθορισμό τιμών εισόδου ορισμένων οπωροκηπευτικών

>ΘΕΣΗ ΠΙΝΑΚΑ>
Κανονισμός (ΕΚ) αριθ. 17/2004 της Επιτροπής

της 7ης Ιανουαρίου 2004

για τον καθορισμό του συντελεστή μείωσης που θα εφαρμοστεί στην κοινοτική δασμολογική ποσόστωση κατά την εισαγωγή κριθής, που προβλέπεται από τον κανονισμό (ΕΚ) αριθ. 2305/2003

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως της αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΚ) αριθ. 1104/2003(2),

τον κανονισμό (ΕΚ) αριθ. 2305/2003 της Επιτροπής, της 29ης Δεκεμβρίου 2003, για το άνοιγμα και τον τρόπο διαχείρισης της κοινοτικής δασμολογικής ποσόστωσης για την εισαγωγή κριθής προέλευσης τρίτων χωρών(3), και ιδίως το άρθρο 3 παράγραφος 3,

Εκτιμώντας τα ακόλουθα:

(1) Ο κανονισμός (ΕΚ) αριθ. 2305/2003 άνοιξε ετήσια δασμολογική ποσόστωση 300000 τόνων για την εισαγωγή κριθής που υπάγεται στον κωδικό ΣΟ 1003 00.

(2) Οι ζητηθείσες ποσότητες στις 5 Ιανουαρίου 2004, σύμφωνα με το άρθρο 4 παράγραφος 1 του κανονισμού (ΕΚ) αριθ. 2305/2003, υπερβαίνουν τις διαθέσιμες ποσότητες. Πρέπει, συνεπώς, να καθοριστεί σε ποιο βαθμό μπορούν να εκδοθούν πιστοποιητικά, καθορίζοντας το συντελεστή μείωσης που θα εφαρμοσθεί στις ζητηθείσες ποσότητες,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κάθε αίτηση χορήγησης πιστοποιητικού εισαγωγής για τη δασμολογική ποσόστωση κριθής που κατατέθηκε και διαβιβάστηκε στην Επιτροπή στις 5 Ιανουαρίου 2004, σύμφωνα με το άρθρο 3 παράγραφοι 1 και 2 του κανονισμού (ΕΚ) αριθ. 2305/2003, ικανοποιείται μέχρι ποσοστού 0,015590 των ζητουμένων ποσοτήτων.

Άρθρο 2

Ο παρών κανονισμός αρχίζει να ισχύει στις 8 Ιανουαρίου 2004.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Ιανουαρίου 2004.

Για την Επιτροπή

J. M. Silva Rodríguez

Γενικός Διευθυντής Γεωργίας

(1) ΕΕ L 181 της 1.7.1992, σ. 21.

(2) ΕΕ L 158 της 27.6.2003, σ. 1.

(3) ΕΕ L 342 της 30.12.2003, σ. 7.
6.

Το σήμα πρέπει να φέρει το όνομα της χώρας όπου ευρίσκεται η εγκατάσταση, το οποίο μπορεί να αναγράφεται ολογράφως ή ως κωδικός με δύο γράμματα σύμφωνα με το σχετικό πρότυπο ISO. Ωστόσο, για τα κράτη μέλη, οι κωδικοί αυτοί είναι: AT, BE, DE, DK, ES, FI, FR, GR, IE, IT, LU, NL, PT, SE και UK. Οι υπεύθυνοι επιχειρήσεων τροφίμων μπορούν να εξακολουθούν να χρησιμοποιούν αποθέματα και εξοπλισμό που είχαν παραγγείλει πριν την έναρξη ισχύος του παρόντος κανονισμού μέχρις εξαντλήσεώς τους ή μέχρις ότου απαιτηθεί η αντικατάστασή τους.
Διορθωτικό στον κανονισμό (ΕΚ) αριθ. 766/2004 της Επιτροπής, της 23ης Απριλίου 2004, για καθορισμό των επιστροφών κατά την εξαγωγή στο πλαίσιο των συστημάτων Α1 και Β στον τομέα των οπωροκηπευτικών (ντομάτες, πορτοκάλια και μήλα)

(Επίσημη Εφημερίδα της Ευρωπαϊκής Ένωσης L 120 της 24ης Απριλίου 2004)

Στη σελίδα 22, το παράρτημα αντικαθίσταται από το ακόλουθο παράρτημα:

"ΠΑΡΑΡΤΗΜΑ

του κανονισμού της Επιτροπής, της 23ης Απριλίου 2004, για καθορισμό των επιστροφών κατά την εξαγωγή στον τομέα των οπωροκηπευτικών (ντομάτες, πορτοκάλια και μήλα)

>ΘΕΣΗ ΠΙΝΑΚΑ>"
Διορθωτικό στον κανονισμό (ΕΚ) αριθ. 442/2004 της Επιτροπής, της 10ης Μαρτίου 2004, για τον καθορισμό των μοναδιαίων ποσών των προκαταβολών στις συνεισφορές στην παραγωγή στον τομέα της ζάχαρης για την περίοδο εμπορίας 2002/03

(Επίσημη Εφημερίδα της Ευρωπαϊκής Ένωσης L 72 της 11ης Μαρτίου 2004)

Στο εξώφυλλο, στα περιεχόμενα, και στη σελίδα 51, στον τίτλο και το άρθρο 1:

αντί:

2002/03

διάβαζε:

2003/04.

Στο άρθρο 1 στοιχεία β) και ε):

αντί:

86,50 ευρώ ανά τόνο

διάβαζε:

96,83 ευρώ ανά τόνο.
Διορθωτικό στον κανονισμό (ΕΚ) αριθ. 772/2004 της Επιτροπής, της 27ης Απριλίου 2004, για την εφαρμογή του άρθρου 81 παράγραφος 3 της συνθήκης σε ορισμένες κατηγορίες συμφωνιών μεταφοράς τεχνολογίας

(Επίσημη Εφημερίδα της Ευρωπαϊκής Ένωσης L 123 της 27ης Απριλίου 2004)

Στα περιεχόμενα και στη σελίδα 11, στον τίτλο:

αντί: "της 27ης Απριλίου 2004",

διάβαζε: "της 7ης Απριλίου 2004".

Στη σελίδα 17, στην υπογραφή:

αντί:

Βρυξέλλες, 27 Απριλίου 2004,

διάβαζε:

Βρυξέλλες, 7 Απριλίου 2004.
Κανονισμός (ΕΚ) αριθ. 1572/2003 της Επιτροπής

της 4ης Σεπτεμβρίου 2003

που επιτρέπει τις μεταφορές μεταξύ των ποσοτικών ορίων κλωστοϋφαντουργικών προϊόντων και ειδών ένδυσης καταγωγής Ισλαμικής Δημοκρατίας του Πακιστάν

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3030/93 του Συμβουλίου, της 12ης Οκτωβρίου 1993, περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών(1), όπως τροποποιήθηκε τελευταία από τον κανονισμό (ΕΚ) αριθ. 138/2003 της Επιτροπής(2), και ιδίως το άρθρο 7,

Εκτιμώντας τα ακόλουθα:

(1) Το μνημόνιο συμφωνίας μεταξύ της Ευρωπαϊκής Κοινότητας και της Ισλαμικής Δημοκρατίας του Πακιστάν για διακανονισμούς στον τομέα της πρόσβασης στην αγορά για κλωστοϋφαντουργικά προϊόντα, που μονογραφήθηκε στις 31 Δεκεμβρίου 1994(3) και εγκρίθηκε με την απόφαση 96/386/EΚ του Συμβουλίου(4), προβλέπει ότι θα έπρεπε να εξεταστούν ευνοϊκά ορισμένες αιτήσεις του Πακιστάν για τη λεγόμενη "ειδική ευελιξία".

(2) Η Ισλαμική Δημοκρατία του Πακιστάν υπέβαλε αίτηση για μεταφορές μεταξύ κατηγοριών στις 27 Μαΐου 2003.

(3) Οι μεταφορές που ζήτησε η Ισλαμική Δημοκρατία του Πακιστάν εμπίπτουν εντός των ορίων των διατάξεων ευελιξίας που αναφέρονται στο άρθρο 7 του κανονισμού (ΕΟΚ) αριθ. 3030/93 και καθορίζονται στο παράρτημα VIII αυτού.

(4) Η αίτηση θα πρέπει να γίνει αποδεκτή.

(5) Ο παρών κανονισμός θα ήταν σκόπιμο να τεθεί σε ισχύ επόμενη ημέρα από τη δημοσίευσή του ώστε να μπορέσουν οι επιχειρηματικοί παράγοντες να επωφεληθούν το ταχύτερο δυνατό.

(6) Τα μέτρα που προβλέπονται στον παρόντα κανονισμό είναι σύμφωνα με την γνώμη της επιτροπής κλωστοϋφαντουργικών, η σύσταση της οποίας διέπεται από το άρθρο 17 του κανονισμού (ΕΟΚ) αριθ. 3030/93,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Επιτρέπονται οι μεταφορές μεταξύ των ποσοτικών ορίων για τα κλωστοϋφαντουργικά προϊόντα καταγωγής Ισλαμικής Δημοκρατίας του Πακιστάν για το έτος ποσόστωσης 2003, σύμφωνα με το παράρτημα.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Σεπτεμβρίου 2003.

Για την Επιτροπή

Pascal Lamy

Μέλος της Επιτροπής

(1) ΕΕ L 275 της 8.11.1993, σ. 1.

(2) ΕΕ L 23 της 28.1.2003, σ. 1.

(3) ΕΕ L 153 της 27.6.1996, σ. 48.

(4) ΕΕ L 153 της 27.6.1996, σ. 47.

ΠΑΡΑΡΤΗΜΑ

>ΘΕΣΗ ΠΙΝΑΚΑ>
Κανονισμός (ΕΚ) αριθ. 676/2003 της Επιτροπής

της 14ης Απριλίου 2003

για τροποποίηση του κανονισμού (ΕΚ) αριθ. 1334/2001 για την προσωρινή έγκριση νέας πρόσθετης ύλης στις ζωοτροφές

(Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 70/524/ΕΟΚ του Συμβουλίου, της 23ης Νοεμβρίου 1970, περί των πρόσθετων υλών στη διατροφή των ζώων(1), όπως τροποποιήθηκε τελευταία από τον κανονισμό (ΕΚ) αριθ. 1756/2002(2), και ιδίως το άρθρο 9ιη,

Εκτιμώντας τα ακόλουθα:

(1) Ο κανονισμός (ΕΚ) αριθ. 1334/2001 για την προσωρινή έγκριση νέας πρόσθετης ύλης στις ζωοτροφές(3) επιτρέπει την προσωρινή χρήση του πρόσθετου διμυρμηκικό κάλιο, για χρήση ως πρόσθετου στη διατροφή των ζώων υπό τις προϋποθέσεις που καθορίζονται στον εν λόγω κανονισμό.

(2) Η οδηγία 70/524/EΟΚ απαιτεί οι εγκρίσεις για τους αυξητικούς παράγοντες να συνδέονται με τον υπεύθυνο κυκλοφορίας τους.

(3) Κοινοποιήθηκε στην Επιτροπή ότι έχει αλλάξει ο υπεύθυνος για την κυκλοφορία του διμυρμηκικού καλίου και ότι είναι τώρα η BASF Aktiengesellschaft.

(4) Ο υπεύθυνος για την κυκλοφορία αυτής της πρόσθετης ουσίας υπέβαλε νέα στοιχεία, έτσι ώστε να λάβει έγκριση για μεγαλύτερες ανώτατες συγκεντρώσεις της πρόσθετης ουσίας στις ζωοτροφές.

(5) Η επιστημονική επιτροπή για τη διατροφή των ζώων έχει εκδώσει θετική γνώμη σχετικά με την ασφάλεια της πρόσθετης ουσίας υπό τις νέες συνθήκες χρήσης.

(6) Επομένως, ο κανονισμός (ΕΚ) αριθ. 1334/2001 πρέπει να τροποποιηθεί αναλόγως.

(7) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΚ) αριθ. 1334/2001 αντικαθίσταται από το κείμενο του παραρτήματος του παρόντος κανονισμού.

Άρθρο 2

Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Απριλίου 2003.

Για την Επιτροπή

David Byrne

Μέλος της Επιτροπής

(1) ΕΕ L 270 της 14.12.1970, σ. 1.

(2) ΕΕ L 265 της 3.10.2002, σ. 1.

(3) ΕΕ L 180 της 3.7.2001, σ. 18.

ΠΑΡΑΡΤΗΜΑ

"ΠΑΡΑΡΤΗΜΑ

>ΘΕΣΗ ΠΙΝΑΚΑ>"
Κανονισμός (ΕΚ) αριθ. 1805/2003 του Συμβουλίου

της 13ης Οκτωβρίου 2003

για τροποποίηση του κανονισμού (ΕΚ) αριθ. 2596/97 επεκτείνοντας την περίοδο η οποία προβλέπεται στο άρθρο 149 παράγραφος 1 της πράξης προσχώρησης της Αυστρίας, της Φινλανδίας και της Σουηδίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 149 παράγραφος 2,

την πρόταση της Επιτροπής,

τη γνώμη του Ευρωπαϊκού Κοινοβουλίου(1),

τη γνώμη της Ευρωπαϊκής Οικονομικής και Κοινωνικής Επιτροπής(2),

Εκτιμώντας τα ακόλουθα:

(1) Με το άρθρο 1 δεύτερο εδάφιο του κανονισμού (ΕΚ) αριθ. 2596/97(3) παρατείνεται μέχρι τις 31 Δεκεμβρίου 2003 η περίοδος κατά την οποία είναι δυνατό να θεσπισθούν μεταβατικά μέτρα όσον αφορά τις απαιτήσεις σχετικά με την περιεκτικότητα σε λιπαρές ουσίες του γάλακτος που διατίθεται προς εμπορία υπό τους όρους που καθορίζονται στην πράξη προσχώρησης του 1994.

(2) Στον τομέα του γάλακτος και των γαλακτοκομικών προϊόντων, οι απαιτήσεις σχετικά με την περιεκτικότητα σε λιπαρές ουσίες του γάλακτος που προορίζεται για ανθρώπινη κατανάλωση συνεχίζουν να προκαλούν δυσκολίες στη Φινλανδία και τη Σουηδία.

(3) Είναι κατά συνέπεια αναγκαία η χρήση της δυνατότητας που παρέχεται από το άρθρο 149 παράγραφος 2 της πράξης προσχώρησης του 1994, προκειμένου να παραταθεί η σχετική περίοδος μέχρι τις 30 Απριλίου 2009.

(4) Ενδείκνυται να τροποποιηθεί ο κανονισμός (ΕΚ) αριθ. 2596/97 αναλόγως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 του κανονισμού (ΕΚ) αριθ. 2596/97, το δεύτερο εδάφιο αντικαθίσταται από το ακόλουθο κείμενο:

"Εντούτοις, η περίοδος αυτή παρατείνεται μέχρι τις 30 Απριλίου 2009, όσον αφορά τις απαιτήσεις σχετικά με την περιεκτικότητα σε λιπαρές ουσίες του γάλακτος που προορίζεται για ανθρώπινη κατανάλωση το οποίο παράγεται στη Φινλανδία και τη Σουηδία."

Άρθρο 2

Ο παρών κανονισμός αρχίζει να ισχύει την 1η Ιανουαρίου 2004.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 13 Οκτωβρίου 2003.

Για το Συμβούλιο

Ο Πρόεδρος

G. Alemanno

(1) Γνώμη που διατυπώθηκε στις 9 Οκτωβρίου 2003 (δεν έχει ακόμα δημοσιευθεί στην Επίσημη Εφημερίδα).

(2) Γνώμη που διατυπώθηκε στις 24 Σεπτεμβρίου 2003 (δεν έχει ακόμα δημοσιευθεί στην Επίσημη Εφημερίδα).

(3) EE L 351 της 23.12.1997, σ. 12· κανονισμός όπως τροποποιήθηκε τελευταία από τον κανονισμό (ΕΚ) αριθ. 2703/1999 (ΕΕ L 327 της 24.12.1994, σ. 11).
Κανονισμός (ΕΚ) αριθ. 816/2003 της Επιτροπής

της 12ης Μαΐου 2003

για τροποποίηση του κανονισμού (ΕΚ) αριθ. 2808/98 περί λεπτομερειών εφαρμογής του γεωργονομισματικού καθεστώτος του ευρώ στο γεωργικό τομέα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ(1), και ιδίως το άρθρο 9,

Εκτιμώντας τα ακόλουθα:

(1) Ο κανονισμός (ΕΚ) αριθ. 2808/98 της Επιτροπής(2), όπως τροποποιήθηκε τελευταία με τον κανονισμό (ΕΚ) αριθ. 2452/2000(3), προβλέπει στο άρθρο 4 ότι η τιμή συναλλάγματος που χρησιμοποιείται για τη μετατροπή, σε εθνικό νόμισμα, των στρεμματικών ενισχύσεων και των ποσών διαρθρωτικού ή περιβαλλοντικού χαρακτήρα ισούται με το μέσο όρο, υπολογιζόμενο αναλογικώς με την πάροδο του χρόνου, των ισοτιμιών που εφαρμόζονται στη διάρκεια του μηνός που προηγείται της ημερομηνίας της γενεσιουργού αιτίας. Θα πρέπει να διευκρινισθεί κατά ποιον τρόπο καθορίζεται αυτός ο μέσος όρος.

(2) Κατά συνέπεια θα πρέπει να τροποποιηθεί ο κανονισμός (ΕΚ) αριθ. 2808/98.

(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη των οικείων επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 4 παράγραφος 3 του κανονισμού (ΕΚ) αριθ. 2808/98 τροποποιείται ως εξής:"Ο μέσος όρος των ισοτιμιών καθορίζεται από την Επιτροπή κατά τη διάρκεια του μηνός που έπεται της ημερομηνίας της γενεσιουργού αιτίας."

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Μαΐου 2003.

Για την Επιτροπή

Franz Fischler

Μέλος της Επιτροπής

(1) ΕΕ L 349 της 24.12.1998, σ. 1.

(2) ΕΕ L 349 της 24.12.1998, σ. 36.

(3) ΕΕ L 282 της 8.11.2000, σ. 9.
Κανονισμός (ΕΚ) αριθ. 317/2003 της Επιτροπής

της 19ης Φεβρουαρίου 2003

για τη συμπλήρωση του παραρτήματος του κανονισμού (ΕΚ) αριθ. 2301/97 για την εγγραφή ορισμένων ονομασιών στο μητρώο βεβαιώσεων ιδιοτυπίας που προβλέπεται στον κανονισμό (ΕΟΚ) αριθ. 2082/92 του Συμβουλίου περί των βεβαιώσεων ιδιοτυπίας των γεωργικών προϊόντων και των τροφίμων (Karjalanpiirakka)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2082/92 του Συμβουλίου, της 14ης Ιουλίου 1992, περί των βεβαιώσεων ιδιοτυπίας των γεωργικών προϊόντων και των τροφίμων(1), και ιδίως το άρθρο 9 παράγραφος 1,

Εκτιμώντας τα ακόλουθα:

(1) Σύμφωνα με το άρθρο 7 του κανονισμού (ΕΟΚ) αριθ. 2082/92, η Φινλανδία διαβίβασε στην Επιτροπή αίτηση για να καταχωρηθεί η ονομασία "Karjalanpiirakka" στο μητρώο βεβαιώσεων ιδιοτυπίας.

(2) Η ένδειξη ειδικό παραδοσιακό προϊόν εγγυημένο μπορεί να εφαρμοσθεί μόνον σε ονομασίες που περιλαμβάνονται στο εν λόγω μητρώο.

(3) Καμία ένσταση κατά την έννοια του άρθρου 8 του εν λόγω κανονισμού δεν έχει διαβιβασθεί στην Επιτροπή μετά τη δημοσίευση στην Επίσημη Εφημερίδα των Ευρωπαϊκών Κοινοτήτων(2) της ονομασίας που εμφαίνεται στο παράρτημα του παρόντος κανονισμού.

(4) Κατά συνέπεια, η ονομασία που περιλαμβάνεται στο παράρτημα δύναται να εγγραφεί στο μητρώο βεβαιώσεων ιδιοτυπίας και, άρα, να προστατεύεται σε κοινοτικό επίπεδο ως ειδικό παραδοσιακό προϊόν εγγυημένο στην Κοινότητα, δυνάμει του άρθρου 13 παράγραφος 2 του κανονισμού (ΕΟΚ) αριθ. 2082/92.

(5) Το παράρτημα του παρόντος κανονισμού συμπληρώνει το παράρτημα του κανονισμού (ΕΚ) αριθ. 2301/97 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1285/2002(4),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η ονομασία που εμφαίνεται στο παράρτημα του παρόντος κανονισμού προστίθεται στο παράρτημα του κανονισμού (ΕΚ) αριθ. 2301/97 και εγγράφεται στο μητρώο βεβαιώσεων ιδιοτυπίας, σύμφωνα με το άρθρο 9 παράγραφος 1 του κανονισμού (ΕΟΚ) αριθ. 2082/92.

Η ονομασία αυτή προστατεύεται σύμφωνα με το άρθρο 13 παράγραφος 2 του εν λόγω κανονισμού.

Άρθρο 2

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Φεβρουαρίου 2003.

Για την Επιτροπή

Franz Fischler

Μέλος της Επιτροπής

(1) ΕΕ L 208 της 24.7.1992, σ. 9.

(2) ΕΕ C 102 της 27.4.2002, σ. 14.

(3) ΕΕ L 319 της 21.11.1997, σ. 8.

(4) ΕΕ L 187 της 16.7.2002, σ. 21.

ΠΑΡΑΡΤΗΜΑ

Προϊόντα αρτοποιίας, ζαχαροπλαστικής και μπισκοτοποιίας

- Karjalanpiirakka.
Κανονισμός (ΕΚ) αριθ. 2227/2003 της Επιτροπής

της 18ης Δεκεμβρίου 2003

για έκδοση πιστοποιητικών εξαγωγής του συστήματος Β στον τομέα των οπωροκηπευτικών (λεμόνια)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 47/2003 της Επιτροπής(2),

τον κανονισμό (ΕΚ) αριθ. 1961/2001 της Επιτροπής, της 8ης Οκτωβρίου 2001, για τις λεπτομέρειες εφαρμογής του κανονισμού (ΕΚ) αριθ. 2200/96 του Συμβουλίου σχετικά με τις επιστροφές κατά την εξαγωγή στον τομέα των οπωροκηπευτικών(3), όπως τροποποιήθηκε τελευταία από τον κανονισμό (ΕΚ) αριθ. 1176/2002(4), και ιδίως το άρθρο 6 παράγραφος 6,

Εκτιμώντας τα ακόλουθα:

(1) Ο κανονισμός (ΕΚ) αριθ. 1858/2003 της Επιτροπής(5), καθόρισε τις ενδεικτικές ποσότητες για τις οποίες δύναται να εκδίδονται πιστοποιητικά εξαγωγής του συστήματος Β.

(2) Λαμβανομένων υπόψη των στοιχείων που διαθέτει σήμερα η Επιτροπή για τα λεμόνια, οι ενδεικτικές ποσότητες που προβλέπονται για την τρέχουσα εξαγωγική περίοδο υπάρχει κίνδυνος να ξεπερασθούν προσεχώς. Η υπέρβαση αυτή θα ήταν επιζήμια για την καλή λειτουργία του καθεστώτος των εξαγωγικών επιστροφών στον τομέα των οπωροκηπευτικών.

(3) Για να αντιμετωπισθεί η κατάσταση αυτή, πρέπει να απορριφθούν οι αιτήσεις των πιστοποιητικών του συστήματος Β για τα λεμόνια, που εξάγονται μετά τις 18 Δεκεμβρίου 2003, και τούτο έως το τέλος της τρέχουσας εξαγωγικής περιόδου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τα λεμόνια, οι αιτήσεις των πιστοποιητικών του συστήματος Β που κατατέθηκαν δυνάμει του άρθρου 1 του κανονισμού (ΕΚ) αριθ. 1858/2003, για τις οποίες η διασάφηση εξαγωγής των προϊόντων έγινε αποδεκτή μετά τις 18 Δεκεμβρίου 2003 και πριν από τις 15 Ιανουαρίου 2004, απορρίπτονται.

Άρθρο 2

Ο παρών κανονισμός αρχίζει να ισχύει στις 19 Δεκεμβρίου 2003.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Δεκεμβρίου 2003.

Για την Επιτροπή

J. M. Silva Rodríguez

Γενικός Διευθυντής Γεωργίας

(1) ΕΕ L 297 της 21.11.1996, σ. 1.

(2) ΕΕ L 7 της 11.1.2003, σ. 64.

(3) ΕΕ L 268 της 9.10.2001, σ. 8.

(4) ΕΕ L 170 της 29.6.2002, σ. 69.

(5) ΕΕ L 272 της 23.10.2003, σ. 11.